Viborger Samler, 1848-04-12
Undertegnede, der ere traadte sammen for at danne en fædrelandsk Association for Viborg By og Omegn, i det Øiemed ved offentlige Forhandlinger paa Folkeforsamlinger, som vi Tid efter anden ville sammenkalde, at give den offentlige Menighed Leilighed til en aaben og kraftig Udtaalelse, meddele herved som nærmeste Gjenstande for den paatænkte politiske Virksomhed: 1) at forberede Jndførelsen af den constitutionelle Forfatning paa det baade for Staten i Almindelighed og Folke=Friheden, i Særdeleshed rette Grundlag. Forinden Forfatningen discuteres og antages paa Rigs-Forsamlingen, er det af Vigtighed, at de Hovedspørgsmaal, som der ville blive at afgjøre, underkastes en aaben og fri Drøftelse, ikke blot ved Pressen, men og i Folkeforsamlinger, hvilket vil sikkre sammes rette og folkelige Afgjørelse. En saadan offentlig Discussion ansee vi som en Fortsættelse af Forhandlingerne paa Folkemødet i Viborg den 22de og 23de Marts, og vi betragte derfor de i den indgivne Adresse til Kongen statuerede Hovedsætninger i Forfatningen som det ønskelige Grundlag for denne, og som Udgangspunkt for den videre Forhandling i disse vore Forsamlinger; en Forhandling, som ogsaa faaer sin væsentlige Betydning derved, at den bidrager til at uddanne Folket i politisk Henseende, at gjøre dette meere modent til at nyde Friheden, til at høste de rette Frugter af den frie Forfatning, hvilken alene da kan ventes at blive til sand Held og Velsignelse for Konge og Folk, naar den har en sund Rod i Folkebevidstheden, naar den af Folket bliver betragtet som Grundlaget for Statens Sikkerhed, for Borger=Frihed og Lykke, og følgelig ogsaa af Folket vil blive beskyttet som dets virkelige, dets kjæreste Eiendom. Til saadan offentlig Discussion vil ogsaa høre, at forberede Valget af Candidater til Repræsentanter paa Rigsforsamlingen, og at følge og udtale sig over Forhandlingerne paa denne; - og 2) at opretholde og styrke det nuværende folkelige Ministerium. Efterat Folket, vel første Gang i Danmarks Historie, har vundet det Resultat af en fredelig Demonstration, at erholde Mænd af dets Midte, repræsenterende de folkelige Anskuelser, i Ministeriet saaledes, at dette derefter i dets Heelhed maa antages at ville styre Staten, og grundlægge den nye Forfatning, og Folkefriheden ved og i denne, i Overeensstemmelse med de Grundanskuelser, der næres af den store oplyste og uafhængige Deel af Folket, og hvilke for Jyllands Vedkommende ere udtalte under Forhandlingerne paa Folke mødet i Viborg og i den derefter indgivne Adresse til Hs. Maj. Kongen - er det af yderste Vigtighed, at dette Folke=Ministerium bliver opretholdt, og fra Folkets Side bliver viist al mulig Tillid, for at det kan have Styrke til ikke blot at modstaae ethvert muligt Forsøg paa Reaction, men og at gjennemføre de til Folke-Frihedens Grundlæggelse fornødne Foranstaltninger. En kraftig offentlig Folke=Stemme, indeholdende et tro Billede af den offentlige Mening, vil derfor, paa samme Tid den ved Discussioner i Folkemøder styrker hos Folket Erkjendelsen af Vigtigheden af Øieblikkets Betydning og af at beholde de folkelige Elementer i Ministeriet, give dette Ministerium den rette Kraft og Styrke til at grundlægge Folkefriheden ved frie og senere uantastelige Jnstitutioner. Til saadan offentlig Forhandling vil og høre, at styrke Regjeringen og Folket i den Kamp, der for Slesvigs constitutionelle Forbindelse med Danmark og Adskillelse fra Holsteen allerede er udbrudt." Til Ministeriet.